送周竹友紅椒
作者：蕭立之
朝代：宋

paragraphs: 交枝積翠鋩鑽鏃，薰風一根萬倉粟。
炎雲蒸作丹砂紅，黑瞳欲墮秋玲瓏。
楚人論香不論味，風流僅足儕蘭蕙。
長秋宮壁堊未墁，一粒蠙珠未爲貴。
野人摘贈持滿筐，吐霞噴霧回晶光。
我生食藉豈識此，藜羹糝莧填饑腸。
練囊離□撐欲破，益味養神公所課。
他年填用調羹手，請佐鹽梅供五和。